Diari Oficial de la Generalitat Valenciana


Sumari del DOGV 887, del 23-08-1988 (1988/811877)

RESOLUCIÓ de 25 de juliol de 1988, de la Direcció General d'Ordenació i Innovació Educativa, per la qual s'autoritzen centres d'Educació Bàsica i Pre-escolar per a realitzar l'experimentació de la integració d'alumnes d'Educació Especial, inclosos en la planificació de l'Educació Especial, i es donen instruccions per al seu funcionament.
---------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   887

Data del DOGV
:   23-08-1988

Secció del DOGV
:   ALTRES DISPOSICIONS

Número del document
:   1988/811877


Data del document
:   25-07-1988

Organisme emissor
:   Conselleria de Cultura, Educació i Ciència

Tipus de document
:   Resolució

Resolució de 25 de juliol de 1988, de la Direcció General d'Ordenació i Innovació Educativa, per la qual s'autoritzen centres d'Educació Bàsica i Pre-escolar per a realitzar l'experimentació de la integració d'alumnes d'Educació Especial, inclosos en la planificació de l'Educació Especial, i es donen instruccions per al seu perfeccionament.  
Per l'Ordre de 12 de març de 1988 (DOGV de 19 de març de 1988), de la Conselleria de Cultura, Educació i Ciència, s'establiren els criteris per a la planificació de l'Educació Especial a la Comunitat Valenciana; es determinaren els procediments per tal de seleccionar nous centres per a l'experimentació de la integració educativa en els centres escolars del sistema ordinari per al curs 88/89 i s'obrí un termini perquè els qui volien participar en la integració educativa dels disminuïts en presentassen la sol·licitud d'autorització.  
Vists els informes de les Comissions Sectorials d'Educació Especial i les propostes dels Directors dels Serveis Territorials de Cultura i Educació corresponents; atesos els informes positius de la Direcció General de Centres i Promoció Educativa i de la Direcció General de Règim Econòmic i de Personal; i d'acord amb l'article 9 i la Disposició Final Segona de l'Ordre de Planificació de l'Educació Especial, resolc:  
Primer  
1. Autoritzar els centres d'Educació General Bàsica i Pre-escolar que s'expressen en l'Annex I d'aquesta Resolució a realitzar la integració educativa dels alumnes disminuïts en els termes i les condicions establerts en l'Ordre de 12 de març de 1988 (DOGV de 19 de març de 1988), de la Conselleria de Cultura, Educació i Ciència, sobre planificació de l'Educació Especial.  
2. Suspendre l'experimentació de la integració educativa al centre «Ruperto Chapí» de Villena, per no complir-ne els objectius.  
Segon  
Aquesta Direcció General podrà acordar la finalització de l'experimentació en els centres seleccionats per aquesta Resolució que en el desplegament no s'adeqüen als objectius assenyalats, amb les informes previs corresponents de l'Inspector Coordinador del Programa de Suport Escolar, de la Comissió Sectorial d'Educació Especial, i a proposta del Director Territorial de Cultura i Educació corresponent.  
Tercer  
Els Directors Territorials de Cultura i Educació d'Alacant, Castelló i València adoptaran les mesures que calguen per garantir en els centres públics la dotació de professorat que preveu l'article desè, apartat 4, de l'Ordre, amb efectes d'1 de setembre de 1988.  
Quart  
Els centres privats concertats seleccionats comptaran amb les dotacions que preveu l'article onze, apartat 4, de l'Ordre.  
Cinquè  
Els directors dels centres seleccionats trametran al Servei d'Educació Especial i Suport Escolar de la Direcció General d'Ordenació i Innovació Educativa, abans del 15 de desembre provinent, la relació dels professors que participaran en el projecte als efectes que preveu l'article 10, apartat 5 i 6 de l'Ordre de 12 de març.  
Sisè  
Els Serveis Psicopedagògics Escolars i els gabinets homologats de les respectives demarcacions inclouran en la programació d'activitats l'atenció preferent a aquests centres, i per a aixà desplegaran les funcions següents:  
1. Determinació de l'alumnat a integrar en l?experiència, d'acord amb el tipus de deficiències per al tractament de les quals ha estat declarat el centre.  
2. Valoració pluridimensional dels alumnes integrats.  
3. Adaptació del currículum elaboració del PDI amb la participació del professor de suport, dels professors tutors i, si s'escau, amb la col·laboració de les famílies. Aquests programes hauran de recollir el pla de treball de cada alumne i els suports i les atencions personalitzades requerits.  
4. Fer el seguiment de l'aplicació dels programes al llarg de tot el procés educatiu i introduir-hi totes les modificacions que calguen.  
5. Orientació tècnico- pedagògica perquè els professors facen una aplicació millor d'aquests programes.  
Setè  
L?activitat educativa dels alumnes integrats es durà a terme a l'aula on s'integra amb el grup- classe, llevat d'aquelles que, pel seu caràcter - logopèdia, rehabilitació física, tractaments individualitzats- serà més eficaç realitzar-les fora de l'aula, individualment o en grup menut; en qualsevol cas, el temps de permanència de l'alumne fora de l'aula no superarà, com a mitjana, les 5 hores setmanals.  
Vuitè  
El personal adscrit als centres seleccionats per raó de l'experiència de la integració atendrà prioritàriament els alumnes integrats i, en funció de les disponibilitats horàries, els alumnes amb necessitats de reforç pedagògic i/o tractament, sense els quals podien veure?n limitat el desenvolupament.  
L?atenció professional del personal i el professorat de suport a la integració es concretarà en:  
1. Elaboració, aplicació, seguiment i avaluació amb el professor tutor, el Servei Psicopedagògic Escolar i la família dels programes generals, adaptats o individuals, derivats de les necessitats educatives dels alumnes integrats.  
2. Aplicació individual o en grups menuts dels aspectes del programa que, pel seu caràcter, així ho demanen.  
3. Elaboració de material didàctic.  
Novè  
1. En els centres seleccionats es constituirà el Departament d'Orientació i Innovació Educatives que, compost almenys pels professors que tinguen alumnes integrats en les seues unitats, el professorat i personal de suport a l?experiència i el Servei Psicopedagògic Escolar, tindrà com a objectius:  
a) Adaptació curricular dels programes ordinaris a l?especificat dels alumnes integrats.  
b) Disseny, adopció i experimentació de formes d'organització escolar de caràcter flexible i obert que afavoresquen els processos d'integració educativa, en els nivells corresponents.  
e) Disseny de materials i desplegament de recursos metodològics que permetran l'aplicació més adequada a les necessitats educatives i d'adaptació dels alumnes integrats.  
d) Avaluació sistemàtica del seguiment de l?experiència en l'àmbit actitudinal sòcio-educatiu amb referència a pares, professors i alumnes.  
e) Avaluar i adaptar el projecte al procés d'integració dels alumnes escolaritzats en el centre.  
f) Realitzar activitats de sensibilització adreçades a alumnes, professors i pares.  
g) Realitzar l'informe trimestral que preveu l'Annex I de l'Ordre, apartat 1.4.  
El Consell Escolar del centre haurà d'informar sobre l'informe trimestral de seguiment de l?experiència, i serà tramés als Inspectors de Circumscripció i Coordinador del Programa de Servei de Suport Escolar respectivament.  
Deu  
Al marge de les funcions atribuïdes als Inspectors de Circumscripció, l'Inspector Coordinador del Programa del Servei de Suport Escolar realitzarà el seguiment de l?experiència recaptant tots els informes que caldran.  
Així mateix, trimestralment, elevarà un informe avaluador del desenrotllament de les experiències, proposant-hi totes les modificacions que caldran, a la Comissió Sectorial.  
Onze  
Als efectes prevists en l'article 8, apartat 3.d de l'Ordre de 12 de març, les Comissions Sectorials es reuniran preceptivament una vegada al trimestre i proposaran totes les actuacions que caldran per aconseguir el millor desplegament dels projectes.  
València, 25 de juliol de 1988. - El Director General d'Ordenació i Innovació Educativa: Francesc Ferrer i Sánchez.  
ANNEX I  
Relació dels projectes seleccionats  
1. Projectes municipals   
Província d?Alacant  
1. Ajuntament de Benidorm  
a) Tipus d'alumnat: alumnes amb deficiències físiques, psíquiques i/o sensorials.  
b) Participants en el projecte:  
- CP Puig Campana  
- CP Mestre Gaspar López  
- CP Gabriel Miró  
- CP Leonor Canalejas  
- CP Miguel Hernández   
C) Dotacions de personal de suport  
- 3 educadors: 1 CP Miguel Hernández, 1 CP Gabriel Miró, 1 CP Mestre Gaspar Lopez.  
- 1 fisioterapeuta per a l'atenció ambulatòria o itinerant als distints centres, adscrit al, CP Miguel Hernández.  
- 2 logopedes: 1 adscrit al CP Mestre Gaspar López, 1 adscrit al CP Gabriel Miró, ambdós per a l'atenció ambulatòria o itinerant als distints centres.   
2. Ajuntament d'Ibi  
a) Tipus d'alumnat: alumnes amb deficiències físiques, psíquiques i/o sensorials.  
b) Participants en el projecte:  
- CP Miguel de Cervantes  
- CP Maria Felicidad Bernabeu   
- CP Derramador   
- CP Juan Ramón Jiménez   
- CP Teixereta  
C) Dotacions de personal de suport:  
- 1 professor de suport CP Teixereta   
- 1 professor de logopèdia CP Derramador   
- 1 educador CP Derramador  
El CEE «Sanchís Banús» d'Ibi prestarà, com a centre de recursos educatius per a l'Educació Especial, els suports i els tractaments necessaris que caldran.  
Província de València  
1. Ajuntament de Mislata  
a) Tipus d'alumnat: alumnes amb deficiències físiques, psíquiques i sensorials.  
b) Participants en el projecte:  
- CP Amadeo Tortajada   
- CP Ausiàs Marc (d. motòriques)   
- CP Gregori Mayans i Ciscar   
- CP Jaume I   
- CP L?Almacil   
- CP Mestre Serrano (d. auditives)  
c) Dotacions de personal de suport:  
- 1 professor de suport al CP Mestre Serrano  
- 1 professor de logopèdia al CP Ausiàs Marc, que prestarà atenció itinerant a la localitat.  
- 1 professor de logopèdia al CP Amadeo Tortajada, que prestarà atenció itinerant a la localitat.  
- 1 educador al CP Ausiàs Marc  
- 1 fisioterapeuta al CP Ausiàs Marc, que també atendrà els alumnes del CP Villar Palasí, de Quart de Poblet.  
II. Relació de centres de Pre-escolar i d'EGB declarats centres experimentals d'Integració Educativa  
a) Centres públics  
1. CP Vicente Tena de Xàbia (Alacant)  
Tipus d'alumnat: alumnes amb deficiències físiques, psíquiques o sensorials.  
Dotació de personal de suport: 1 professor logopeda   
2. CP Villar Palasí de Quart de Poblet (València)  
Tipus d'alumnat: alumnes amb deficiències físiques.  
Dotació de personal de suport: 1 professor de suport, 1 fisioterapeuta a temps parcial i 1 educador.  
b) Centres privats   
1. Col·legi Sagrada Família, de València   
Tipus d'alumnat: deficients auditius  
Dotació de personal de suport: 1 professor de suport d'Educació Especial. L?atenció logopèdica hi serà prestada a través de l'IVAF Despeses de funcionament d'1 unitat.  
III. Ampliacions  
a) Col·legis públics  
1. CP Ribalta d'Algemesí (València)  
Dotació complementària de personal de suport: 1 professor logopeda.  
b) Col·legis privats  
1. Col·legi Juan Comenius, de València  
Dotació complementària de personal de suport: 1 professor de suport, 1 curador i despeses de funcionament d'1 unitat.